RESOLUCIÓ DE 25 DE NOVEMBRE KGY 1903, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'DWM 0462. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1638)
  + [Valencià](/va/acuerdo/1638)






Selector de idioma

Leer

* [Español](/es/acuerdo/1638)
* [Valencià](/va/acuerdo/1638)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE 25 DE NOVEMBRE YCJ 6338, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'UMA 7679.[Butlletí Oficial Universitat d'Alacant](/ca/Publicacion)
===========================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE 25 DE NOVEMBRE ECC 0074, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'ZWX 0527.

Data d'aprovació
:   25/11/2010

Data de publicació
:   13/12/2010

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1638.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1638)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1638)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE 25 DE NOVEMBRE UJH 7069, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'MPG 7628.&url=https://www.boua.ua.es/va/acuerdo/1638)

**Títol:** RESOLUCIÓ DE 25 DE NOVEMBRE CAG 2725, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL¿LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'QHV 1076.

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dijous, 25 de novembre de 2010

RESOLUCIÓ DE 25 DE NOVEMBRE GKE 4491, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'QUW 5934

A fi de possibilitar al personal docent i investigador contractat sol·licitar el reconeixement de la seua activitat investigadora, esta Universitat ha resolt obrir el termini de presentació de sol·licituds:

Primer. El Personal Docent i Investigador contractat podrà presentar la seua sol·licitud d'avaluació de l'activitat investigadora des de l'endemà de la publicació de la present Resolució en el BOUA i fins al 31 de desembre del 2010, d’acord amb les especificacions contingudes en els annexos.

S'establixen dos procediments d'avaluació:

I. Avaluació de l'activitat investigadora per la CNEAI, per al personal docent i investigador contractat per temps indefinit.

II. Avaluació de l'activitat investigadora per l'AVAP, per a tot el personal docent i investigador contractat per temps determinat.

Segon. La present convocatòria es regirà per les normes específiques contingudes en aquesta resolució i en les seues corresponents bases arreplegades en els Annexos I i II, atenent allò disposat en:

- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del 27), modificada per la Llei 4/1999, de 13 de gener (BOE del 14).

- L'Orde de 2 de desembre de 1994, per la que s'establix el procediment per a l'avaluació de l'activitat investigadora dels funcionaris dels cossos docents universitaris (BOE del 3), modificada per l'Orde de 16 de novembre del 2000 (BOE del 21).

- La Resolució de 18 de novembre del 2009, de la Presidència de la Comissió Nacional Avaluadora de l'Activitat Investigadora, per la que s'actualitzen els criteris específics en cada un dels camps d'avaluació i que figura en la pàgina

[www.educacion.es/cneai](http://www.educacion.es/cneai)

- La Resolució de 23 de novembre del 2010, de la Presidència de la Comissió Nacional Avaluadora de l'Activitat Investigadora, per la que es dona publicitat a l'acord del Plé de l'esmentat organisme pel qual s'estableix un nou camp relatiu a la transferència de coneixement i innovació i s'actualitzen els criteris específics en cada un dels camps d'avaluació i que figura en la pàgina

[www.educacion.es/cneai](http://www.educacion.es/cneai)

I la resta de normes vigents que siguen d'aplicació.

Tercer. La present Resolució entrarà en vigor l'endemà a la publicació en el Butlletí Oficial de la Universitat d'Alacant (BOUA).

Alacant, 25 de novembre del 2010

El Rector,

Ignacio Jiménez Raneda

ANNEX I

BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PDI CONTRACTAT PER TEMPS INDEFINIT

Objecte de la convocatòria.

El propòsit d'aquesta convocatòria és reconèixer els especials mèrits en l'activitat investigadora desenvolupada pel personal docent i investigador contractat per temps indefinit de la Universitat d'Alacant. Aquest reconeixement no comportarà efectes retributius ni reducció de la càrrega docent.

Requisits dels sol·licitants.

2.1. Tindrà dret a sol·licitar l'avaluació de la seua activitat investigadora per la Comissió Nacional d'Avaluació de l'Activitat Investigadora (CNEAI) el personal docent i investigador de la Universitat d'Alacant amb contracte indefinit en vigor a 31 de desembre del 2010 en les categories següents:

a) Professor Contractat Doctor

b) Professor Col·laborador

2.2. El Personal Docent i Investigador contractat laboral per temps indefinit que es trobe en situació d'excedència forçosa, o en situació d'excedència voluntària prestant servicis en una universitat legalment reconeguda, també podrà sotmetre a avaluació la seua activitat investigadora.

2.3. El Personal Docent i Investigador abans mencionat haurà de trobar-se en qualsevol de les situacions següents:

a) Aquells l'últim tram dels quals avaluat positivament acabe el 31 de desembre de 2004 o haguera acabat en anys anteriors.

b) Aquells que mai s'hagen presentat anteriorment i complisquen un mínim de sis anys avaluables a 31 de desembre del 2010.

c) Aquells als que no se'ls haguera reconegut el seu últim tram d'avaluació normal i aquest haguera acabat el 31 de desembre del 2007 o anys anteriors, podran sotmetre a avaluació un nou tram, de sis anys, incloent alguns dels ja avaluats negativament i, almenys, tres anys posteriors no sotmesos a avaluació.

Formalització de sol·licituds.

3.1. Els sol·licitants hauran de presentar per via telemàtica, d'acord amb l'article 27.6 de la Llei 11/2007 de 22 de juny (BOE del 23), d'Accés electrònic dels Ciutadans als Servicis Públics, els documents següents, que estan disponibles en la seu electrònica del Ministeri d'Educació

[https://sede.educacion.gob.es](https://sede.educacion.gob.es/)

secció « Tràmits i Servicis ». Les instruccions de tramitació es troben en l’enllaç “Com tramitar?”

a) Imprés de sol·licitud firmat.

b) Currículum vitae abreviat on l'interessat indicarà, per a cada període de sis anys sotmès a avaluació, les cinc aportacions que considere més rellevants.

S'entendrà per «aportació» qualsevol unitat classificable en algun dels criteris d'avaluació establits a la normativa a què es remet en l'apartat 6 de la present convocatòria. En les citacions de totes les aportacions s'haurà de fer constar les dades que siguen necessàries per a la seua localització i identificació.

Cada aportació anirà acompanyada d'un breu resum, amb el màxim que estableix l'aplicació telemàtica, que continga els objectius i resultats més excel·lents de la investigació. Es podran substituir els resums individualitzats per un que es referisca a totes elles.

Així mateix, el sol·licitant haurà d'acompanyar els «indicis de qualitat» de la investigació, que podran consistir en:

Rellevància científica del mitjà de difusió en què s'haja publicat cada aportació. En les disciplines en què existisquen criteris internacionals de qualitat de les publicacions estos seran referència inexcusable.

Referències que altres autors realitzen, en treballs publicats, a l'obra del sol·licitant, que siguen indicatives de la importància de l'aportació o del seu impacte en l'àrea.

Apreciació, expressada succintament, del propi interessat sobre la contribució de la seua obra al progrés del coneixement, així com de l'interés i creativitat de l'aportació.

Dades sobre l'explotació de patents o models d'utilitat.

Ressenyes en revistes especialitzades.

Les aportacions presentades hauran d'haver sigut publicades durant els anys per als que se sol·licita l'avaluació. No es tindran en compte publicacions “acceptades” però no publicades durant aquests anys.

Quan les aportacions disposen de DOI, només seran valorables si figura l'any i aquest es correspon amb el període per al qual se sol·licita l'avaluació.

En el cas que les aportacions foren fruit d'una obra col·lectiva, cada un dels autors podrà incorporar la referida investigació en el seu currículum, fent menció expressa en els corresponents resums, de l'abast de la seua contribució personal al treball col·lectiu.

Quan l'aportació al·legada consistisca en una patent, haurà d'incorporar-se el corresponent informe sobre l'estat de la mateixa.

c) Currículum vitae complet, que s'omplirà seguint el model següent:

- Historial científic.

- Participació en projectes d'investigació finançats.

- Les publicacions realitzades.

- Estades en centres d'investigació de reconegut prestigi internacional.

- Comunicacions i ponències a congressos per invitació i congressos organitzats.

Podrà utilitzar-se el model CICYT que es genera automàticament des del Campus Virtual de la Universitat d'Alacant.

d) Full de servicis original actualitzat del període de què se sol·licita avaluació, en el que conste el règim de dedicació del sol·licitant durant el dit període.

e) Si la investigació s'ha realitzat en un centre diferent a la Universitat d'Alacant, haurà d'adjuntar-se el corresponent full de servicis, o si és el cas una còpia compulsada dels contractes, nomenaments, credencials de becari o documents semblants.

3.2. Tant en la seu electrònica del Ministeri d'Educació

[https://sede.educacion.gob.es](https://sede.educacion.gob.es/)

secció « Tramits i Servicis », con en la direcció electrònica

[www.educacion.es/cneai](http://www.educacion.es/cneai)

es podrà accedir als mitjans electrònics per a l'emplenament i enviament telemàtic dels impresos i annexos, així com al text de la Resolució que especifica els criteris d'avaluació.

3.3. Els interessats podran dirigir-se a la Unitat de Convocatòries Públiques i Beques d'Investigació de la Universitat d'Alacant per a formular qualsevol consulta relacionada amb aspectes generals d'esta convocatòria, així com directament a la CNEAI (telèfons: 529890016 i 265461185).

3.4. Els interessats podran dirigir-se a

[desgxhw.ookz@ttgghyxsc.ic](mailto:mgionik.qwhj@nazhfqrcx.zf)

i al telèfon 240405084, en horari de dilluns a dijous de 9:00 a 18:00 hores, i divendres, de 8:30 a 15:30 hores, per a consultes relacionades amb l'aplicació informàtica.

4. Presentació de les sol·licituds.

4.1.  Els impresos i annexos, hauran de ser emplenats i enviats per via telemàtica usant els mitjans disponibles en la pàgina web de la CNEAI

[www.educacion.es/cneai](http://www.educacion.es/cneai).

4.1.1. Si l'interessat disposa de certificat reconegut de firma electrònica, d'acord amb la Llei 59/2003, de 19 de desembre, de firma electrònica, haurà de presentar la seua sol·licitud exclusivament en el registre telemàtic del Ministeri d'Educació, d'acord amb l'Orde ECI/23/2005, de nou de gener de 2005 (BOE del 19). Aquesta presentació en Registre es realitzarà utilitzant la mateixa aplicació informàtica que s'utilitza per a complimentar i enviar el impresos.

4.1.2. Si no disposa del certificat de firma electrònica, encara que els documents que componguen la sol·licitud han d'enviar-se per via electrònica, el full de sol·licitud ha d'imprimir-se i ser presentat, per duplicat, en els llocs assenyalats en l'apartat 4.2, degudament firmat.

4.2. Els impresos de sol·licitud, dirigits al Rector, incloent els presentats amb firma electrònica, hauran de presentar-se en el Registre General de la Universitat d'Alacant, o en qualsevol dels llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es imprescindible que en la sol·licitud aparega la data de recepció en l'organisme públic i que es dirigisca al Registre General de la Universitat d'Alacant. En el cas que els sol·licitants optaren per presentar la seua sol·licitud en una oficina de Correus, dirigida al Registre General de la Universitat d'Alacant, ho faran en sobre obert perquè la instància siga datada i segellada pel funcionari de Correus abans de ser certificada.

4.3. El termini de presentació de sol·licituds començarà a comptar l'endemà de la publicació de la present convocatòria en el Butlletí Oficial de la Universitat d'Alacant (BOUA) i finalitzarà el 31 de desembre del 2010.

5.  Instrucció del procediment.

5.1. Correspon a la Universitat d'Alacant instruir el procediment d'avaluació de l'activitat investigadora amb la col·laboració de la CNEAI, amb qui s'ha firmat un conveni de comanda d'avaluació.

5.2. Per a exercir la seua comesa, la CNEAI demanarà l'assessorament de la comunitat científica, articulant-ho a través de Comités Assessors per camps científics, la relació dels quals serà oportunament publicada.

5.3. En el procés es tindrà en compte exclusivament els documents presentats amb la sol·licitud, pel que es prescindirà del tràmit d'audiència, de conformitat amb el que establix l'article 84.4 de la Llei 30/1992, de 26 de novembre.

6.  Criteris d'avaluació.

6.1. En l'avaluació s'observaran els criteris generals establits en l'article 7 de l'Orde de 2 de desembre de 1994.

6.2. Els al·ludits criteris generals es complementen amb els criteris específics establits, per a cada un dels camps d'avaluació, en la Resolució de 18 de novembre del 2009 de la Direcció General de Política Universitaria-Presidència de la CNEAI, i que figuren en la pàgina

[www.educacion.es/cneai](http://www.educacion.es/cneai)

i amb l'actualització continguda en la Resolució de 23 de novembre del 2010, de la Presidència de la CNEAI, per la que es dona publicitat a l'acord del Plé de l'esmentat organisme pel qual s'estableix un nou camp relatiu a la Transferència de Coneixement i Innovació i s'actualitzen els criteris específics en cada un dels camps d'avaluació i que figura en la pàgina

[www.educacion.es/cneai](http://www.educacion.es/cneai)

7. Procediment d'avaluació.

7.1. Els Comités Assessors de la CNEAI i, si és el cas, els experts consultats hauran de formular un juí tècnic sobre l'obra aportada pel sol·licitant en el currículum vitae abreviat, dins del context definit en el currículum vitae complet.

7.2. En el cas que el corresponent Comité Assessor o els especialistes nomenats pel President de la CNEAI ho consideren oportú, podran requerir del sol·licitant, per mitjà del Coordinador General de la CNEAI, la remissió d'una còpia d'alguna o de totes les aportacions relacionades en el seu currículum vitae.

7.3. El juí tècnic s'expressarà en termes numèrics de zero a deu, sent necessari un mínim de sis punts per a obtindre una avaluació positiva en un tram de sis anys.

7.4. En el cas de les avaluacions úniques (activitat investigadora desenvolupada fins al 31 de desembre de 1988), el juí tècnic s'expressarà en termes numèrics de zero fins al número que resulte de multiplicar per deu el nombre de trams sol·licitats. En este supòsit, el nombre de trams avaluats positivament serà igual al nombre enter que resulte de dividir per sis la puntuació total assignada.

7.5. La CNEAI, establirà l'avaluació individual a la vista de les qualificacions emeses pels Comités Assessors, assegurant, en tot cas, l'aplicació dels criteris a què es referix l'apartat 6 d'esta convocatòria.

7.6. La CNEAI, al terme del procés d'avaluació, remetrà el resultat a la Universitat d'Alacant, qui a la vista del qual dictarà una resolució definitiva, que haurà d'indicar el caràcter favorable o desfavorable de l'informe. La resolució l'avaluació de la qual siga desfavorable, es motivarà, incloent junt amb la resolució l'informe emés per la CNEAI.

7.7. La Universitat d'Alacant, una vegada dictada la resolució definitiva, notificarà personalment a cada sol·licitant el resultat de l'avaluació obtinguda.

8.  Recursos

Contra la resolució definitiva es podrà presentar recurs de reposició davant del Rector de la Universitat d'Alacant en el termini d'un mes a comptar de l'endemà a aquell en què tinga lloc la seua notificació. La Universitat d'Alacant traslladarà a la CNEAI les reclamacions presentades pels professors avaluats desfavorablement per a la seua resolució pel President de la CNEAI.

ANNEX II

BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER L'AVAP  PER AL PDI CONTRACTAT PER TEMPS DETERMINAT

1. Objecte de la convocatòria:

El propòsit d'esta convocatòria és el de reconéixer els especials mèrits en l'activitat investigadora desenvolupada pel personal docent i investigador contractat per temps determinat en la Universitat d'Alacant. Aquest reconeixement no comportarà efectes retributius ni reducció de la càrrega docent.

2. Requisits dels sol·licitants:

2.1. Tindran dret a sol·licitar l'avaluació de la seua activitat investigadora per l'Agència Valenciana d'Avaluació i Prospectiva (AVAP) el personal docent i investigador contractat de la Universitat d'Alacant, amb contracte en vigor a 31 de desembre del 2010 en les categories següents:

a) Ajudant doctor

b) Professor associat

c) Professor visitant

Els professors associats i visitants hauran d'acreditar estar en possessió del títol de doctor.

2.2.  El Personal Docent i Investigador contractat que es trobe en situació d'excedència forçosa, o en situació d'excedència voluntària prestant servicis en una universitat legalment reconeguda, també podrà sotmetre a avaluació la seua activitat investigadora.

2.3. El Personal Docent i Investigador abans mencionat haurà de trobar-se en qualsevol de les situacions següents:

a) Aquells l'últim tram dels quals avaluat positivament acabe el 31 de desembre de 2004 o haguera acabat en anys anteriors.

b) Aquells que mai s'hagen presentat anteriorment i complisquen un mínim de sis anys avaluables a 31 de desembre del 2010.

c) Aquells als que no se'ls haguera reconegut el seu últim tram d'avaluació normal i aquest haguera acabat el 31 de desembre del 2007 o anys anteriors, podran sotmetre a avaluació un nou tram, de sis anys, incloent alguns dels ja avaluats negativament i, almenys, tres anys posteriors no sotmesos a avaluació.

3. Formalització de sol·licituds

3.1. Els sol·licitants hauran de presentar a través de l'aplicació telemàtica habilitada tal efecte al Campus Virtual de la Universitat d'Alacant els documents següents:

a) Imprés de sol·licitud.

b) Currículum vitae abreviat, annex I, on l'interessat indicarà per a cada període de sis anys sotmés a avaluació, les cinc aportacions que considere més rellevants.

S'entendrà per «aportació» qualsevol unitat classificable en algun dels criteris d'avaluació establits en la normativa a què es remet en l'apartat 6 de la present convocatòria. En les citacions de totes les aportacions s'haurà de fer constar les dades que siguen necessaris per a la seua localització i identificació.

Cada aportació anirà acompanyada d'un breu resum, amb un màxim de 150 paraules, que continga els objectius i resultats més excel·lents de la investigació. Es podran substituir els resums individualitzats per un que es referisca a totes elles.

Així mateix, el sol·licitant haurà d'acompanyar els «indicis de qualitat» de la investigació que podran consistir en:

Rellevància científica del mitjà de difusió en què s'haja publicat cada aportació. En les disciplines en què existisquen criteris internacionals de qualitat de les publicacions estos seran referència inexcusable.

Referències que altres autors realitzen, en treballs publicats, a l'obra del sol·licitant, que siguen indicatives de la importància de l'aportació o del seu impacte en l'àrea.

Apreciació, expressada succintament, del propi interessat sobre la contribució de la seua obra al progrés del coneixement, així com de l'interés i creativitat de l'aportació.

Dades sobre l'explotació de patents o models d'utilitat.

Ressenyes en revistes especialitzades.

Les aportacions presentades hauran d'haver sigut publicades durant el període per al que se sol·licita l'avaluació. No es tindran en compte publicacions “acceptades” però no publicades durant eixe període.

Quan les aportacions disposen de DOI, només seran valorables si figura l'any i aquest es correspon amb el període per al que se sol·licita l'avaluació.

En el cas que les aportacions foren fruit d'una obra col·lectiva, cada un dels autors podrà incorporar la referida investigació en el seu currículum, fent menció expressa en els corresponents resums, de l'abast de la seua contribució personal al treball col·lectiu.

Quan l'aportació al·legada consistisca en una patent, haurà d'incorporar-se el corresponent informe sobre l'estat de la mateixa.

c) Currículum vitae complet, que s'omplirà seguint el model següent:

- Historial científic.

- Participació en projectes d'investigació finançats.

- Les publicacions realitzades.

- Estades en centres d'investigació de reconegut prestigi internacional.

- Comunicacions i ponències a congressos per invitació i congressos organitzats.

Podrà utilitzar-se el model CICYT que es genera automàticament des del Campus Virtual de la Universitat d'Alacant.

d)  Full de servicis original actualitzat del període de què se sol·licita avaluació, en el que conste el règim de dedicació del sol·licitant durant el dit període.

e) Si la investigació s'ha realitzat en un centre diferent a la Universitat d'Alacant, haurà d'adjuntar-se el corresponent full de servicis, o si és el cas una còpia compulsada dels contractes, nomenaments, credencials de becari o documents semblants.

3.2. Els interessats podran dirigir-se a la unitat de Convocatòries Públiques i Beques d'Investigació de la Univesitat d'Alacant per a formular qualsevol consulta relacionada amb esta convocatòria. En cap cas l'AVAP atendrà consultes realitzades directament pels investigadors.

4. Presentació de les sol·licituds

4.1. Els impresos de sol·licitud i annexos podran ser descarregats de la pàgina web del

[Servei de Gestió de Personal](http://www.ua.es/es/servicios/gestion_personal/gestion_personal/pdi/meritos/index.html)

de la Universitat d’Alacant.

4.2. Els sol·licitants presentaran els impresos i tota la documentació a través de l'aplicació del Campus Virtual. Una vegada carregats els documents es generarà un justificant d'enviament que haurà d'imprimir-se i presentar-se, degudament firmat, juntament amb l'imprès de sol·licitud, en el Registre General de la Universitat d'Alacant, dins del termini de presentació de sol·licituds. En el cas que els sol·licitants optaren per presentar la seua sol·licitud en una oficina de Correus, dirigida al Registre General de la Universitat d'Alacant, ho faran en sobre obert perquè la instància siga datada i segellada pel funcionari de Correus abans de ser certificada.

4.3. El termini de presentació de sol·licituds començarà a comptar l'endemà de la publicació de la present convocatòria en el Butlletí Oficial de la Universitat d'Alacant (BOUA) i finalitzarà el 31 de desembre del 2010.

5. Instrucció del procediment

5.1. Correspon a la Universitat d'Alacant instruir el procediment d'avaluació de l'activitat investigadora.

5.2. Per a exercir la seua comesa, la Universitat d'Alacant ha firmat un conveni de comanda d'avaluació amb l'Agència Valenciana d'Avaluació i  Prospectiva (AVAP).

5.3. En el procés es tindran en compte exclusivament els documents presentats amb la sol·licitud,  pel que es prescindirà del tràmit d'audiència, de conformitat amb el que establix l'article 84.4 la Llei 30/1992, de 26 de novembre.

5.4. La Universitat d'Alacant enviarà a l'AVAP per a la seua avaluació exclusivament aquelles sol·licituds que complisquen els requisits establits a aquesta convocatòria i a la normativa de referència.

6. Criteris d'avaluació

Els criteris d'avaluació seran els mateixos o semblants als aplicats per la CNEAI.

7. Procediment d'avaluació

7.1. L'AVAP adscriurà les sol·licituds a un determinat camp científic, a través dels què s'articula l'assessorament de la comunitat científica, per a procedir a la seua avaluació. Únicament a l'efecte de classificació dels expedients, els sol·licitants podran indicar el camp o camps científics on suggerixen que siga avaluada la seua labor investigadora. Esta indicació no vincularà a l'òrgan avaluador per a l'adscripció definitiva de les sol·licituds.

7.2. L'AVAP sol·licitarà als Comités Assessors un juí tècnic, d'acord amb els criteris d'avaluació, sobre l'obra aportada pel sol·licitant en el currículum vitae abreviat, dins del context definit en el currículum vitae complet.

7.3. En el cas que l'AVAP ho considere oportú, podrà requerir del sol·licitant, bé a través de la Universitat d'Alacant o bé directament, la remissió d'una còpia d'alguna o de totes les aportacions relacionades en el seu currículum vitae.

7.4. L'informe tècnic de l'obra sotmesa a avaluació s'expressarà en termes numèrics de zero a deu, sent necessari un mínim de sis punts per a obtindre una avaluació positiva en un tram de sis anys.

En el cas de les avaluacions úniques (activitat investigadora desenvolupada fins al 31 de desembre de 1988), el juí tècnic s'expressarà en termes numèrics de zero fins al número que resulte de multiplicar per deu el nombre de trams sol·licitats. En aquest supòsit, el nombre de trams avaluats positivament serà igual al nombre enter que resulte de dividir per sis la puntuació total assignada.

7.5. L'AVAP establirà l'avaluació individual a la vista de les qualificacions emeses pels Comités, assegurant, en tot cas, l'aplicació dels criteris a què es referix l'apartat 6 d'esta convocatòria.

7.6. L'AVAP es compromet al tractament de les dades de caràcter personal que representa aquesta avaluació de conformitat amb els requeriments de la normativa en matèria de protecció de dades. Els professors que presenten sol·licituds a aquesta convocatòria s'entendrà que presten el seu consentiment per a la cessió de dades a l'AVAP.

7.7. L'AVAP, al terme del procés d'avaluació, remetrà el resultat a la Universitat d'Alacant, qui a la vista dels mateixos dictarà una resolució definitiva, que haurà d'indicar el caràcter favorable o desfavorable de l'informe. La resolució l'avaluació de la qual siga desfavorable, es motivarà, incloent junt amb la resolució l'informe emés per l'AVAP.

7.8. La Universitat d'Alacant, una vegada dictada la resolució definitiva, notificarà personalment a cada sol·licitant el resultat de l'avaluació obtinguda.

8. Recursos

Contra la resolució definitiva es podrà presentar recurs de reposició davant del Rector de la Universitat d'Alacant en el termini d'un mes a comptar de l'endemà a aquell en què tinga lloc la seua notificació. la Universitat d'Alacant donarà trasllat a l'AVAP de les reclamacions presentades per a la seua resolució.





[Carretera Sant Vicent del Raspeig s/n  
03715 Sant Vicent del Raspeig - Alacant  
 Tel. 28 983 4424 - Fax 48 977 3467](https://www.google.es/maps/@19.834578,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12562&trk=tyah&trkInfo=tarId%5S2346491764327%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)